Aandele-mening: Nampak | Netwerk24
Deur Moxima Gama 31 Mei 2019 05:01
Nampak, wat vanjaar 50 jaar op die JSE gevier het, is Afrika se grootste gediversifiseerde verpakkingsvervaardiger.
Nampak ervaar volgehoue afwaartse momentum. Weens die uitdagings wat in die res van Afrika ervaar word, het Nampak sy Nigeriese papierverpakkingseenheid verkoop as deel van ’n plan om sy portefeulje in te krimp en verdienstes ’n hupstoot te gee. Hy het egter sy aluminium- en blikverpakkingsprodukte en -dienste in Nigerië behou. Nampak se uitslae verskyn die laaste week van Mei, ná hierdie uitgawe van finweek persklaar gemaak is.
Nampak toets tans laagtepunte van 1999 en kan opwaarts swaai as die steun sterk behoue word teen 965 sent per aandeel en die relatiewe sterkte- indeks (RSI) vir drie weke uit sy eie beertendens breek.
Beweging bo 1 260 sent per aandeel kan nuwe kopers lok, en opwaartse potensiaal na 1 790 sent kan volg. Aangesien dit ’n herstel binne sy beertendens sal wees, behoort ’n neutrale posisie te begin. ’n Positiewe uitbreking uit die beertendens sal slegs bo 2 070 sent bevestig word – met potensiële winste tot 2 920 sent per aandeel. Stygende onderste draaipunte op die RSI-grafiek (positiewe divergensie) kan ’n moontlike herstel weerspieël.
Bly weg van Nampak as afwaartse potensiaal onder 965 sent per aandeel voortduur. Die volgende ondersteuning is 630 sent per aandeel.
Meer oor: Finweek | Aandele-Mening | Beleggings | Nampak